സംഭവ സമയത്ത് ജോജു മാസ്ക് വെച്ചിരുന്നില്ലപുതിയ പരാതിയുമായി യൂത്ത് കോണ്ഗ്രസ് വൈറ്റിലയില് നടന്ന കോണ്ഗ്രസ് പ്രതിഷേധത്തിനിടെ ജോജുവിന്റെ വാഹനം തല്ലിത്തകര്ത്ത സംഭവത്തില് മുമ്ബുന്നയിച്ച ആരോപണങ്ങള് പൊളിഞ്ഞതിന് പിന്നാലെ പുതിയ പരാതിയുമായി യൂത്ത് കോണ്ഗ്രസ്. സംഭവം നടക്കുമ്ബോള് ജോജു മാസ്ക് വെച്ചിരുന്നില്ലെന്ന് ചൂണ്ടിക്കാട്ടി യൂത്ത് കോണ്ഗ്രസ് കൊച്ചി ഡിസിപിക്ക് പരാതി നല്കി നേരത്തെ ജോജു മദ്യപിച്ചിരുന്നുവെന്ന കോണ്ഗ്രസിന്റെ ആരോപണം വൈദ്യപരിശോധനയില് തന്നെ പൊളിഞ്ഞിരുന്നു. ഇതിന് പിന്നാലെ വനിതാ പ്രവര്ത്തകരെ കയറി പിടിച്ചെന്ന ആരോപണം കൂടി ഉന്നയിച്ചു. ഇതും ദുര്ബലമായതോടെയാണ് മാസ്ക് വെച്ചിരുന്നില്ലെന്ന പരാതി നല്കിയത്. ജോജുവിനെതിരായ പരാതിയില് കേസെടുക്കാത്തതില് പ്രതിഷേധം ശക്തമാക്കാന് ഒരുങ്ങുകയാണ് കോണ്ഗ്രസ്. ജില്ലാ തലത്തില് പ്രതിഷേധ പരിപാടി സംഘടിപ്പിക്കാനാണ് തീരുമാനം. അതേസമയം ജോജുവിന്റെ വാഹനം തകര്ത്ത കേസിലെ പ്രതികള്ക്കായി പോലീസ് തെരച്ചില് തുടരുകയാണ്. ഇതുവരെ ഒരു പ്രതിയെ മാത്രമാണ് പോലീസ് അറസ്റ്റ് ചെയ്തിട്ടുള്ളത്. മുന് മേയര് ടോണി ചമ്മണി അടക്കമുള്ള ഏഴ് പേരെയാണ് ഇനി പിടികൂടാനുള്ളത്.